Волга һыу бассейны европа территорияһының ⅓ өлөшөн биләй һәм көнбайышта Валдай, Урта  рәсәй ҡалҡыулыҡтарынан алып көнсығышта Уралға тиклем йәйрәп ята. Волганың һыуйыйғыс төп өлөшө баш алған урынынан  Түбәнге Новгород һәм Ҡаҙан ҡалаларынан алып урман зоналарында урынлашҡан. Урта һыу бассейны өлөшө  Һамар һәм Һарытау ҡалаларына тиклем - урманлы дала, ә түбәнге өлөшө  Волгоградҡа тиклем дала зонаһында, ә көньяҡтараҡ — ярымсүл.  Волга йылғаһын өс киҫемгә бүлеп ҡарау ҡабул ителгән: үрге Волга  — инешенән Ока тамағына тиклем,  урта — Ока ҡушылған урындан Кама тамағына тиклем  һәм түбәнге - Кама ҡушылған урындан Каспий диңгеҙенә ҡуойғанға тиклем.